<strong>Juhtiva personali sihtotsingufirma Amrop Eesti müügitulu kasvas käesoleva aasta esimese kümne kuuga 45%, eelmise aasta sama perioodiga võrreldes ning ulatus 492 231 euroni, mis ületab 2017. aasta kogutulu. Headhunteri kiire kasvu põhjuseks võib pidada juhtivtöötajate puudust Eestis ning Amropi edukat Baltikumiülest tegevust.</strong>

“2018. aasta on Amrop Eesti 25-aastases ajaloos kõige edukam. Vaid kümne kuuga oleme ületanud terve möödunud aasta 480 541 eurose müügitulu ning tänavu jõuame esmakordselt 500 000 eurose käibeni,” ütles Amrop Eesti juhtivpartner <strong>Aiga Ārste-Avotiņa</strong>, kes põhjendab edu peamiselt kahe asjaga: talentide, eriti tippjuhtide puudus Eestis ja Amropi tugeva piirkondliku tegevuse ülesehitamise strateegia.

Ārste-Avotiņa sõnul kogevad ülemaailmselt 36% tööandjatest raskusi nõutud oskustega talentide leidmisel – eriti juhtide ja tippjuhtide puhul. “Baltikumis on töötajate puudus meie keeruka demograafilise olukorra ja kasvava majanduse tõttu saanud eriti ilmseks. Enamik edukaid Eesti ettevõtteid mõistavad, et kasvamiseks peavad nad laienema rahvusvaheliselt ning selleks vajavad nad sobivaid juhtivtöötajaid. Kohalikud idufirmad ja eraomandis olevad ettevõtted otsivad tihti spetsiifilisi valdkonnapõhiseid oskusi, mida on nii väiksel turul keeruline leida, seega vajavad nad juhtide leidmiseks piiriülest otsingut. Amropil on tugev rahvusvaheline kohalolek ligi 50 riigis ning tugevad otsingumeeskonnad on hästi paigutatud, leidmaks spetsiifiliste teadmistega kandidaate kõikjalt,” ütles Ārste-Avotiņa.

Võrreldes kahekümne ja isegi kümne aasta taguse ajaga on sihtotsingu äri Eestis teinud läbi palju muutusi. “Me näeme enda ettevõtet muutumas spetsialiseerunumaks. Tehnoloogia, digitaliseerimine, jaemüük, tootmine, taristu ja tööstuslikud lahendused on sektorid, milles on meie kompetents ja kogemused kõige suuremad ning mida näeme tulevikus veel enam arenevat. Samuti on tugevnemas piiriülene koostöö rahvusvaheliste kontorite vahel, mis võimaldab Eesti ettevõtetele pakkuda veelgi laiemat talentide valikut ning tuua siia rohkem töötajaid väljapoolt. Juba praegu on 20% meie otsingutest Baltikumis regionaalsed,” lisas Ārste-Avotiņa.

Amrop nõustab maailma kõige dünaamilisemaid ja kiirema arenguga ettevõtteid Leaders For What’s Next (tippjuhid, kellel on kogemust ka piiriüleste ning rahvusvaheliste turgudega) identifitseerimisel ja positsioneerimisel. 1977. aastal asutatud Amrop tegutseb Aasias, Euroopa, Lähis-Ida ja Aafrika riikides ning Ameerikas. Umbes 80 kontoriga ligi 50 riigis on Amrop üks maailma suurimaid tippjuhtide sihtotsingufirmasid.

1993. aastal asutatud Amrop Eesti klientide hulka kuuluvad Ekspress Grupp, Eesti Raudtee, Baltic Workboats, HKScan, R-Kiosk Eesti, PKN Orlen, Circle K, Riigi Kinnisvara, Tallinna Sadam ja paljud teised.

Fotod: Amrop Estonia

Lisainfo:
Aiga Ārste-Avotiņa
Amrop Eesti
Juhtivpartner
aiga.arste@amrop.com
+372 6408 700
+372 5197 0108