<span style="font-family: Arial, serif;">Hästitoimivad nõukogud ületavad ootusi, olles mitmekülgsed nii demograafiliste näitajate kui ka isikuomaduste ja mõtteviisi poolest. </span>

<span style="font-family: Arial, serif;">Hästifunktsioneerivad nõukogud on kokku pandud formaalse kohustuse asemel reaalse toe ja kogemuse pakkumiseks nii tänast situatsiooni kui ka ettevõtte tuleviku käekäiku silmas pidades. Nõukoguliikmete valimisel on tuttavate „siseringi inimeste“ nimetamise asemel jõutud selleni, et valiku aluseks on kandidaatide ekspertiis, objektiivsus ja ettevõtte vajadustega arvestamine, kasutades maksimaalselt ära nii tehnoloogiat kui innovatsiooni. </span>

<span style="font-family: Arial, serif;">Täna on enamuse nõukogude reaalsus veel siiski teistsugune.</span>

<span style="font-family: Arial, serif;">Kasvamine ja rahvusvahelistumine toob esimest korda paljude ettevõtete fookusesesse tõsised inimressursi juhtimise küsimused. Olukorda teevad keerukamaks erinevate regulatsioonide arengud, mille sisu sõltub nii geograafilistest, omandivormilistest kui ettevõtte tegevusvaldkonna eripäradest. Tõsised dilemmad ümbritsevad pereettevõtete puhul juhtrollide üleandmist asutaja- või pereliikmetelt väljastpoolt tulnud professionaalidele, teistest organisatsioonides võivad pingeid tekitada küsimused, mis puudutavad tegevuse tsentraliseerimist/ detsentraliseerimist.</span>

<span style="font-family: Arial, serif;">Hoolimata praegusest tasakaalustamata olukorrast on rahvusvaheline hea juhtimistava suundumas uute ja paremate standardite poole. </span>

<span style="font-family: Arial, serif;">Sellest tulenevalt pole võimalused olulisteks muutusteks nõukogus kunagi varem olnud paremad kui praegu, mil järjest enam kasutatakse sõltumatute konsultantide abi nõukogu kokku panekul. </span>

<span style="font-family: Arial, serif;"><b>Meie kogemused</b></span>

<span style="font-family: Arial, serif;">Amropi lähenemine on tagada oma kliendile mitmekesine, tulevikku vaatav ja ühtne nõukogu. Meie roll on olla usaldusväärsed nõuandjad erinevate sektorite ettevõtete juhatuse, nõukogu või nõuandva kogu liikmetele üle maailma. </span>

<span style="font-family: Arial, serif;">Amropi ülemaailmne nõukogu hindamise ja moodustamise töögrupp põhineb kolmel omavahel seotud teenusel:</span>
<ol>
	<li><span style="font-family: Arial, serif;">Värbamine (nõukogu liikmed, nõuandvad kogud või komiteed jms)</span></li>
	<li><span style="font-family: Arial, serif;">Nõukoguliikmete hindamine</span></li>
	<li><span style="font-family: Arial, serif;">Nõukogu töö efektiivsuse hindamine</span></li>
	<li><span style="font-family: Arial, serif;">Nõustamine tasustamise osas</span></li>
</ol>
<span style="font-family: Arial, serif;"><b>Meie protsess:</b></span>
<ul>
	<li><span style="font-family: Arial, serif;">Selgitab välja olemasoleva nõukogu puudused oskustes, kogemustes, demograafilises koosseisus ja arvamuste mitmekesisuses</span></li>
	<li><span style="font-family: Arial, serif;">Teeb kindlaks nõukogu tugevused, mida edasi arendada </span></li>
	<li><span style="font-family: Arial, serif;">Uurib välja nõuded demograafilisele koosseisule, spetsiifilistele ja tehnilistele oskustele</span></li>
	<li><span style="font-family: Arial, serif;">Seob kiiresti muutuvad juhtimise nõuded organisatsiooni strateegiaga </span></li>
	<li><span style="font-family: Arial, serif;">Identifitseerib, hindab ja pakub välja tulevikule suunatud kandidaate, kelle tugevuseks on kaasas käia arenevate strateegiatega ja võime tegutseda üle piiride. Siinkohal on võtmeküsimusteks: (eriti sõltumatute nõukogu liikmete otsingu puhul)
</span><span style="font-family: Arial, serif;">- Kas ta oskab ette näha strateegiliste ja operatiivsete riskide ulatust ja keerukust?
</span><span style="font-family: Arial, serif;">- Kas ta on võimeline pakkuma uusi asjakohaseid vaatepunkte nõukogu aruteludesse
</span><span style="font-family: Arial, serif;">- Kas ta on valmis konstruktiivselt vaidlustama traditsioone, oletusi või eelarvamusi </span></li>
</ul>
<ul>
	<li><span style="font-family: Arial, serif;">Annab juhiseid sisseelamisprotsessi välja töötamiseks ja rakendamiseks</span></li>
</ul>
<span style="font-family: Arial, serif;">Amrop aitab tagada, et organisatsioonide, mis kogevad järsku kasvu ja läbivad globaliseerumisprotsessi, juhtkonna koosseis oleks ühtaegu esinduslik ja tõhus. See tähendab, et organisatsioon ei oleks ainult kinni praegustes valitsevates juhtimisraamistikes, vaid ollakse kursis ka tuleviku trendidega.</span>

<span style="font-family: Arial, serif;">Lisaks eelpoolmainitule, aitab Amrop noortel ettevõtetel ametisse valida nõukogu, kes sobitub ettevõtte põhitegevuse ja eesmärkidega ning vastab heale juhtimistavale. </span>

<span style="font-family: Arial, serif;"><b>Amropi ülemaailmne nõukogu hindamise ja moodustamise</b></span><i><b> </b></i><span style="font-family: Arial, serif;"><b>töögrupp</b></span>

<span style="font-family: Arial, serif;">Amropi ülemaailmne nõukogu hindamise ja moodustamise töögrupp koosneb Amropi juhatuse liikmetest ja juhtivpartneritest ning on kokku kutsutud eesmärgiga jagada, luua ja elustada trende, innovatsiooni ning läbimõeldud juhtimist. Kõigil 57 turul, kus Amrop tegutseb, on nõukogu hindamise ja moodustamise töögrupp usaldusväärne parima praktika jagajaks Amropi võrgustiku ettevõtetele ja seeläbi klientidele. </span>

<span style="font-family: Arial, serif;">Amrop teeb Baltikumis tihedat koostööd ja on </span><span style="font-family: Arial, serif;"><i>Baltic Institute of Corporate Governance</i></span><span style="font-family: Arial, serif;"> liige. </span>

<span style="font-family: Arial, serif;">Siit <a href="http://amrop.com/board-practice-core-team" target="_blank">leiad</a> infot Amropi rahvusvahelise „nõukogu hindamise ja moodustamise töögrupi“ peamiste liikmete kohta.</span>