Siiri ühines Amropi Tallinna meeskonnaga veebruaris 2020.

Siiril on üle 20 aasta rahvusvahelist töökogemust ettevõtetele tippjuhtide otsimisel, talentide hindamisel, kultuurierisuste koolitamisel ja <em>coachimisel</em>. Ta aitab ettevõtteid välismaalastest töötajate sisseelamisel ning tõstab kultuuridevaheliste erinevuste teadlikkust rahvusvahelistes tiimides. Siiri on elanud ja töötanud Eestis, Ameerika Ühendriikides ja Luksemburgis.

Varasemalt on Siiri töötanud Deloitte Eesti meeskonnas <em>Global Mobility</em>/HR konsultandina, on olnud seotud IMF ja Maailmapangaga, kus juhtis erinevaid töötajate peredele suunatud projekte Washington DC-s ning on olnud 8 aastat talendijuhtimise firma Fontes vanemkonsultant. Ta on läbi viinud sadu edukaid otsingu- ja hindamisprojekte erinevates valdkondades, k.a. tootmis- ja kaubandussektoris, FMCG ja avalikus sektoris. Siiri vastuda olid tippjuhtide ja tippspetsialistide otsingu- ja hindamisprojektid nii Eestis kui Baltikumis.

Luksemburgis viis Siiri läbi kultuurierinevuste ja kohanemiskoolitusi <em>expati’idele,</em> olles ülemaailmse organisatsiooni Dwellworks konsultant.

Siiri on lõpetanud Tartu Ülikooli ja ta on sertifitseeritud kultuurierinevuste koolitaja. Siiri on SIETAR Europa (<em>Society for Intercultural Education, Training and Research</em>) liige.

Siiri valdab vabalt eesti ja inglise keelt ning suhtleb vene ja soome keeles.