Balti riigid on üha rohkem integreeritud Euroopa ja maailma äriruumiga. Ühelt poolt mõjutab kogu maailma majandus meid järjest rohkem, tõstes ettevõtete vahelist konkurentsi, teisalt võimaldab see meie juhtidel omandada üha enam  rahvusvahelisi kogemusi.  Kõik see on mõjutanud ka meie tegevust – peame olema võimelised väga paindlikult täitma klientide ootusi, olema kiired ja innovatiivsed. Mida keerulisemad ajad, seda olulisemad on õiged inimesed. Nii meie Baltikumi kui ka globaalne võrgustik ja konsultantide sügavad valdkonnateadmised aitavad meil oma kliente ja nende tegevuskeskkonda paremini mõista .

Eelkõige tippjuhtide ja -spetsialistide sihtotsingule keskendunud Amrop on juba 1993. aastast alates olnud partneriks ettevõtetele Eestis ja Baltimaades nende personalivajaduste väljaselgitamisel ja elluviimisel. Amropi globaalsesse võrgustikku kuulub täna ligi 90 kontorit üle 50 riigis.

<i>/Tiina Keskküla/</i>